ข้อกฎหมายเรื่อง ครอบครองปรปักษ์ มีอะไรบ้าง
ตัวบทกฎหมาย ประมวลกฎหมายแพ่งและพาณิชย์

มาตรา456  การซื้อขายอสังหาริมทรัพย์ ถ้ามิได้ทำเป็นหนังสือและจดทะเบียนต่อพนักงานเจ้าหน้าที่เป็นโมฆะ วิธีนี้ให้ใช้ถึงซื้อขายเรือมีระวางตั้งแต่ห้าตันขึ้นไป ทั้งซื้อขายแพและสัตว์พาหนะด้วย

มาตรา 1382 บุคคลใดครอบครองทรัพย์สินของผู้อื่นไว้โดยความสงบและโดยเปิดเผยด้วยเจตนาเป็นเจ้าของ ถ้าเป็นอสังหาริมทรัพย์ได้ครอบครองติดต่อกันเป็นเวลาสิบปี ถ้าเป็นสังหาริมทรัพย์ได้ครอบครองติดต่อกันเป็นเวลาห้าปีไซร้ ท่านว่าบุคคลนั้นได้กรรมสิทธิ์

มาตรา 1373 ถ้าทรัพย์สินเป็นอสังหาริมทรัพย์ที่ได้จดไว้ในทะเบียนที่ดิน ท่านให้สันนิษฐานไว้ก่อนว่าบุคคลผู้มีชื่อในทะเบียนเป็นผู้มีสิทธิครอบครอง

คำอธิบาย ข้อกฎหมาย

การซื้อขายอสังหาริมทรัพย์ ผู้ซื้อและผู้ขายจะต้องทำเป็นหนังสือและจดทะเบียนต่อพนักงานเจ้าหน้าที่ตามแบบที่กฎหมายกำหนด มิฉะนั้นย่อมถือว่าเป็นโมฆะ

การซื้อขายที่ดินพิพาทในคดีนี้ทั้งสองฝ่ายไม่ได้ทำเป็นหนังสือและจดทะเบียนต่อพนักงานเจ้าหน้าที่ ซึ่งถือว่าสัญญาซื้อขายดังกล่าวเป็นโมฆะตามกฎหมาย 

อย่างไรก็ตามถึงแม้สัญญาซื้อขายจะเป็นโมฆะตามกฎหมาย แต่หากมีการส่งมอบการครอบครองที่ดินให้แก่กัน และผู้ซื้อได้ครอบครองอย่างเจ้าของมาเป็นเวลา 10 ปี  ผู้ซื้อก็อาจจะได้สิทธิ์ด้วยการครอบครองปรปักษ์ตามประมวลกฎหมายแพ่งและพาณิชย์มาตรา 1382 ได้
กฎหมายทรัพย์สิน-กรรมสิทธิ์-ทรัพย์อิงสิทธิ,ประมวลกฎหมายแพ่งและพาณิชย์